《渔父歌》
唐代·李颀

白首何老人，蓑笠蔽其身。避世长不仕，钓鱼清江滨。

浦沙明濯足，山月静垂纶。寓宿湍与濑，行歌秋复春。

持竿湘岸竹，爇火芦洲薪。绿水饭香稻，青荷包紫鳞。

于中还自乐，所欲全吾真。而笑独醒者，临流多苦辛。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。